b'\n_START_ARTICLE_\nAnafielas\n_START_PARAGRAPH_\nAnafielas \xe2\x80\x93 v\xc4\x97lyvuosiuose \xc5\xa1altiniuose minimas kaip kalnas, \xc4\xaf kur\xc4\xaf turi kopti mirusieji, naudodami savo ir \xc5\xbev\xc4\x97ri\xc5\xb3 nagus. Tai teigia T. Narbutas, kad \xc5\xa1\xc4\xaf tik\xc4\x97jim\xc4\x85 u\xc5\xbera\xc5\xa1\xc4\x99s, remdamasis Kretingos apylink\xc4\x97se surinktomis \xc5\xbeiniomis. \xc5\xa0is kalnas minimas lietuvi\xc5\xb3 sakm\xc4\x97se, ta\xc4\x8diau jis niekur nevadinamas Anafielu (lietuvi\xc5\xb3 kalboje apskritai \xe2\x80\x9ef\xe2\x80\x9c buvo nenaudojama). Anafielas atitinka Anapil\xc4\xaf, kuris yra pomirtinis pasaulis._NEWLINE_\xc4\xaedomus faktas, kad Saksas Gramatikas savo \xe2\x80\x9eDan\xc5\xb3 istorijoje\xe2\x80\x9c apra\xc5\xa1o didvyrio Starcatherus kov\xc4\x85 su burtininku Wusinnus, \xc5\xa1i kova \xc4\xafvyko prie Ana-Fjal kalno. Kalno vieta ne\xc5\xbeinoma, nors Saksas teigia, kad ji yra ka\xc5\xbekur Rusijoje, o pats kalnas daugiau skandinav\xc5\xb3 mitologijoje neminimas. Ta\xc4\x8diau lietuvi\xc5\xa1koje med\xc5\xbeiagoje teigiama ties \xc5\xa1iuo pomirtiniu kalnu gyvena slibinas, kuris praryja nuo jo nukrentan\xc4\x8dias sielas arba kurias jis nupu\xc4\x8diantis. Vienas i\xc5\xa1 jo vard\xc5\xb3 Wizunos, kur\xc4\xaf, matyt, Narbutas \xc4\xafterp\xc4\x97 Sakso minim\xc4\x85 Ana-Fjal \xc4\xaf lietuvi\xc5\xa1k\xc4\x85 med\xc5\xbeiag\xc4\x85 (nors \xc5\xa1i versija abejotina ir tikslai ne\xc5\xbeinomi)._NEWLINE_Ana-Fjal ir Anfiel paraleles su lietuvi\xc5\xb3 mitologija galima ai\xc5\xa1kinti, remiantis Lietuvos paj\xc5\xabryje gyvenusiais kur\xc5\xa1i\xc5\xb3 bei \xc5\xbeemai\xc4\x8di\xc5\xb3 kontaktais su skandinavais, danais. Lietuvos paj\xc5\xabrio kontaktams paliudyti pakankamai yra ir archeologin\xc4\x97s bei istorin\xc4\x97s med\xc5\xbeiagos (Egilio saga ar to paties Sakso tvirtinimas, kad balti\xc5\xa1kasis paj\xc5\xabris priklaus\xc4\x99s danams, o ne kur\xc5\xa1iams).'